Във връзка с постъпило уведомление с вх. №ОВОС-2477/05.09.2023г. за „Стратегия за водено от общностите местно развитие“ на Сдружение „МИГ-Марица“, с възложител: „Местна инициативна група Марица (МИГ-Марица)“ на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

на основание чл. 81, ал.1 от *Закона за опазване на околната среда* /ЗООС/ и чл.2, ал.2, т.2 от *Наредба за условията и реда за извършване на екологична оценка на планове и програми* (Наредба за ЕО) **ще се прецени необходимостта от изготвяне на екологична оценка /ЕО/ относно вашия план.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ. На територията на Община Марица попадат защитени зони по Натура 2000:**

* BG0002087 „Марица-Пловдив”, обявена със Заповед № РД-836/17.11.2008г. на МОСВ (ДВ бр. 108/19.12.2008г.);
* BG0002016 „Рибарници Пловдив“, обявена със Заповед № РД-81/03.02.2009г. на МОСВ (ДВ бр. 14/20.02.2009г.);
* BG0002086 „Оризища Цалапица“, обявена със Заповед № РД-368/16.06.2008г. на МОСВ (ДВ бр. 56/20.06.2008г.).

**На територията на Община Марица попадат защитени зони за опазване на природните местообитания и на дивата флора и фауна:**

* BG0000578 „Река Марица“, приета от МС с Решение №122/02.03.2007г. (ДВ бр. 21/2007г.);
* BG0000444 „Река Пясъчник“, приета от МС с Решение №122/02.03.2007г. (ДВ бр. 21/2007г.) и изменена с Решение №588/06.08.2021г.;
* BG0000429 „Река Стряма“ за опазване на природните местообитания и на дивата флора и фауна, обявена със Заповед №333/31.05.2021г. (ДВ бр. 54/2021г.) на МОСВ;
* BG0000289 „Трилистник“ за опазване на природните местообитания и на дивата флора и фауна, обявена със Заповед №РД-340/31.03.2021г. (ДВ бр.54/2021) на МОСВ.

**В териториалния обхват на Община Марица попада защитена територия:**

* Защитена местност „Находище на Тракийски равнец“ обявена със Заповед №82/30.01.2012г. на МОСВ;
* Защитена местност „Нощувка на малък корморан – Пловдив“, обявена със Заповед № РД-644/05.09.2006г. на МОСВ, изменена със Заповед № РД-139/18.02.2014г. на МОСВ.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-2477-1/19.09.2023г.